 הנסים: ואם שכח על הנסים בברכת המזון מחזירין אותו דלא סגי דלא אכיל. של''ה רש''ל מט''מ. וכתבו הט''ז ומ''א דהיינו דוקא בסעודה הראשונה שאוכל בפורים דהא עיקר הטעם דיש חיוב סעודתו באותו יום דכתיב ימי משתה ושמחה וא''כ סעודה ראשונה שאוכל בו ביום בו קיים סעודת פורים בזה ואין לנו לתלות הדין במה שאנו קורין לסעודה שאחר המנחה סעודת פורים וא''כ אם כבר אכל סעודה ראשונה ביום שוב אין מחזירין אותו ע''ש. וא''ז כתב בשם מהר''ל מפראג שפסק דלא כשל''ה ומהרש''ל אלא כשמגיע להרחמן יאמר הרחמן יעשה לנו נסים עיין סי' תרפ''ב: 